Zhongkun Europe , félag Huangs Nubo á Íslandi , hefur aukið hlutafé sitt úr 1,2 milljónum í 23,5 milljónir og hyggst taka þátt í gjaldeyrisútboði Seðlabanka Íslands . „ Við erum ekkert hætt , “ segir Halldór Jóhannsson , talsmaður Huangs á Íslandi . Halldór segir að hlutafjáraukningin , sem gerð var í lok febrúar , hafi verið nauðsynleg til að félagið geti tekið þátt í gjaldeyrisútboðinu . Um leið var félaginu breytt úr einkahlutafélagi í hlutafélag en Halldór segir að sú breyting hafi sömuleiðis verið nauðsynleg til að félagið geti tekið þátt í útboðinu . Næsta útboð Seðlabankans er á dagskrá 19. mars . Halldór bendir á að þótt félag Huangs Nubo hafi ekki enn fengi leyfi til fjárfestinga hér þurfi það að greiða fyrir ýmsa þjónustu , s.s. lögfræðinga og endurskoðenda . Krónurnar sem félagið fær fyrir gjaldeyri verða m.a. notaðar til þess en einnig til að undirbúa fjárfestingar hér á landi . Að þessu sinni hyggist félagið aðeins bjóða lágmarksupphæð . „ En um leið og við erum skráðir í þessi viðskipti getum við boðið mun hærri upphæð í því næsta eða þarnæsta , “ segir hann .